Serviciul achiziţii publice, tehnic şi administrativ, tel. 0266-207760, 0733-553046, fax 0266-207754

Nr. 68.282 / 12.04.2022

În atenția operatorilor economici interesați,

**SOLICITARE DE OFERTE**

**1. Informații generale:**

Direcția Generală de Asistență Socială și Protecția Copilului Harghita (DGASPC Harghita), cu sediul în Miercurea-Ciuc, Piața Libertății, nr. 5, jud. Harghita, intenționează să achiziționeze **SERVICII DE PROIECTARE TEHNICĂ** în cadrul proiectului **„Desființarea Centrului de Plasament Bilbor și Înființarea unei case de tip familial pentru copii în localitatea Bilbor, județul Harghita”, Cod SMIS 146177** conform cerințelor caietului de sarcini.

**Cod CPV**: 71322000-1 Servicii de proiectare tehnică pentru construcția de lucrări publice;

71356200-0, Servicii de asistență tehnică.

**Punct de contact**: Serviciul achiziții publice, tehnic și administrativ, tel. +40 266 207760; +40 733 553064, email: [hompoth.robert@dgaspchr.ro](mailto:hompoth.robert@dgaspchr.ro); persoană de contact: Hompoth Bálint-Róbert

**Tip anunț**: Cumpărare directă

**Tip contract**: Servicii

**Denumirea achiziției**:

Contract de servicii având ca obiect prestarea serviciilor de proiectare, în conformitate cu prevederile legale incidente și cu cerințele prezentei solicitări.

**2. Descrierea contractului:**

Serviciile de proiectare vor consta în:

**Cerința 1.** Realizarea documentației tehnico-economice pentru fazele PT + DE (proiect tehnic și detalii de execuție), D.T.A.C. (documentațiile tehnice necesare pentru obținerea autorizației de construire), D.T.O.E. (documentațiile tehnice pentru organizarea execuției);

**Cerința 2.** Verificarea tehnică a proiectului tehnic de către verificatori tehnici atestați, la cerințele: A1, B1, Cc, D1, E, F, Is, It, Ie (curenți slabi și tari);

**Cerința 3.** Asigurarea asistenței tehnice pe perioada de execuție, participarea la recepție și la elaborarea Cărții tehnice a construcției.

Durata prestării serviciilor este de 13 luni și este stabilită de Autoritatea Contractantă ca incluzând toate etapele necesare finalizării obiectivului de investiții, respectiv:

|  |  |  |
| --- | --- | --- |
| **Nr.** | **Activitate** | **Durata estimată(în luni) – de la momentul semnării Contractului** |
| 1 | Elaborare proiect pentru autorizarea executării lucrărilor (D.T.A.C.) de construire și Proiect de organizare a execuției lucrărilor (D.T.O.E.) | *3 luni* |
| 2 | Elaborare Proiect Tehnic de execuție, Caiete de Sarcini, Detalii de Execuție, inclusiv verificarea documentației tehnice de către verificatori atestați |
| 3 | Asistență tehnică pe perioada de execuție a lucrărilor | *10 luni* |

Fiecare etapă de elaborare a documentațiilor tehnico-economice ce face obiectul Contractului, include și perioada necesară pentru avizarea de către Autoritatea Contractantă a documentațiilor tehnico-economice aferente etapei respective.

Asistența tehnică se va asigura pe toată durata de execuție a lucrărilor de construire.

Durata prestării serviciilor se prelungește până la momentul finalizării obiectivului de investiții, în condițiile Legii 98/2016 și a actelor normative ce derivă din aceasta, în baza condițiilor contractuale.

Momentul în derularea Contractului în care serviciile se consideră finalizate este momentul în care toate cerințele incluse la capitolul Finalizarea serviciilor în cadrul Contractului sunt îndeplinite.

Documentația însoțită de documente de predare-primire, respectiv copii ale atestatelor și legitimațiilor verificatorilor de proiect va conține următoarele volume:

* Proiect tehnic și detalii de execuție [părți scrise + părți desenate] – 5 exemplare + CD;
* Centralizator cu diferențe fizice și/sau valorice între SF/DALI-PTh – câte 5 exemplare + CD;
* Devizul general/devizele pe obiect în lei și euro cu valorile actualizate semnate de proiectant– câte 5 exemplare + CD;
* Documentații pentru obținere de Avize, acorduri si autorizații și Documentație Proiect pentru autorizarea executării lucrărilor de construire (DTAC) – câte 5 exemplare + CD;

Predarea documentației se va face de către prestator prin înregistrarea la DGASPC Harghita.

La predare documentația va fi însoțită de un proces verbal de predare-primire care va fi confirmat de Beneficiar din punct de vedere cantitativ.

În vederea întocmirii ofertei se vor avea în vedere prevederile:

Ghidul solicitantului – Condiții specifice de accesare a fondurilor, Apelul 3, poate fi consultat la adresa <http://www.inforegio.ro/ro/axa-prioritara-8/apeluri-lansate/463-gs-8-3-c-copii>;

**3. Valoarea maximă estimată**: **73.027,93 lei fără TVA**

Capitole din Devizul general care vor fi incluse în **contractul de proiectare*:***

|  |  |  |
| --- | --- | --- |
| Nr. crt | Denumire capitole | Valoare fără TVA |
| **3.5.4** | **Documentațiile tehnice necesare în vederea obținerii avizelor/ acordurilor/ autorizațiilor** | **3.500,00** |
| **3.5.5** | **Verificarea tehnică de calitate a proiectului tehnic și a detaliilor de execuție** | **6.500,00** |
| **3.5.6** | **Proiect tehnic și detalii de execuție** | **57.298,11** |
| **3.8.1** | **Asistența tehnică din partea proiectantului** | **5.729,82** |
|  | *3.8.1.1 pe perioada de execuție a lucrărilor* | *2.864,91* |
|  | *3.8.1.2 pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat* | *2.864,92* |
| **TOTAL** | | **73.027,93** |

**4. Condiții contract:** vezi modelul de contract anexat

**Prezentarea propunerii financiare**: Oferta financiară va cuprinde valoarea exprimată în lei fără TVA și va fi detaliat conform formularul 4 și a anexelor acestuia. Moneda în care va fi făcută oferta și în care vor fi făcute plățile - LEI.

**Prețul ofertat** va fi ferm și nu poate fi modificat pe toată perioada derulării contractului.

**Condiții de plată**:

***Pentru serviciile de proiectare tehnică***

-100% din valoarea acestora în baza procesului verbal de recepție a serviciilor de proiectare semnat fără obiecțiuni;

Factura aferentă valorii serviciilor de proiectare pentru care se solicită plata va fi emisă numai după recepționarea fără obiecțiuni de către achizitor a documentației tehnico-economice, verificată de către verificatori atestați, fiind însoțită de procesul verbal de recepție/predare-primire documentației și numai după obținerea avizului de conformitate a proiectului tehnic emis de AM/OI.

***Pentru serviciile de asistență tehnică***

Pentru serviciile de asistență tehnică plata se va face eșalonat, simultan și procentual coroborat cu plata execuției lucrărilor, în conformitate cu situațiile de plată acceptată de beneficiarul investiției.

Nu se acordă plăți în avans.

Plata se consideră efectuată la data debitării contului DGASPC Harghita.

**5. Condiții de participare:**

**Documente care dovedesc capacitatea prestatorului:**

Se vor prezenta:

* Certificat de înregistrare conținând codul unic de înregistrare în conformitate cu prevederile Legii nr. 359/2004, în copie;
* Dovada certificărilor și calificărilor în domeniu pentru personalul de specialitate propus, conform art. 9 din Legea 50/1991
* Declarația pe propria răspundere a reprezentantului legal din care să rezulte că pe parcursul executării contractului de achiziție publică, acesta respectă reglementările obligatorii în domeniul mediului, social și al relațiilor de muncă stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în aceste domenii, conform modelului formular nr. 6.
* Declarația pe propria răspundere a reprezentantului legal din care să rezulte neîncadrarea în situațiile prevăzute la art. 60 din Legea 98/2016, formularul nr. 7.

**6. Criteriul de atribuire**

Criteriul de atribuire este: **prețul cel mai scăzut**

În situația în care doi sau mai mulți operatori economici ale căror oferte au fost declarate admisibile din punct de vedere juridic, tehnic și economico-financiar de către autoritatea contractantă, au același preț fiind clasate pe primul loc, autoritatea contractanta va solicita numai acelor operatori depunerea de noi oferte de preț, prin modalitatea aleasă de fiecare de depunere a ofertelor. Operatorii economici au dreptul să îmbunătățească prețul ofertat anterior, urmând ca oferta care conține noul preț cel mai scăzut să fie declarată câștigătoare.

**7. Informații suplimentare:**

Oferta se va transmite până la data de 27.04.2022 inclusiv, prin una din următoarele modalități:

- depunere direct sau prin poștă la biroul nr. 304 de la sediul DGASPC Harghita, Piața Libertății, nr. 5, jud. Harghita;

- fax: 0266-207754;

- email: [hompoth.robert@dgaspchr.ro](mailto:hompoth.robert@dgaspchr.ro).

În cazul depunerii directe sau prin poștă, Operatorul economic trebuie să prezinte oferta în plic sigilat și marcat cu denumirea/numele și sediul/adresa operatorului economic. De asemenea, pe plic se va menționa denumirea achiziției – „*Servicii de proiectare tehnică, cod CPV 71322000-1, 71356200-0*”; *„Desființarea Centrului de Plasament Bilbor și Înființarea unei case de tip familial pentru copii în localitatea Bilbor, județul Harghita”, Cod SMIS 146177*. Dacă plicul nu este marcat conform prevederilor de mai sus, DGASPC Harghita nu își asumă nicio responsabilitate pentru rătăcirea ofertei.

**Oferta trebuie să fie valabilă cel puțin până la data de 30.06.2022.**

**Oferta transmisă/depusă la o altă adresă sau după data de 27.04.2022 inclusiv, nu va fi luată în considerare.**

Solicitarea de oferte poate fi vizualizată pe pagina de internet a DGASPC Harghita [www.dgaspchr.ro](http://www.dgaspchr.ro), secțiunea Informații de interes public – Achiziții publice și pe pagina de internet dedicată <http://achizitiipublice.judetulharghita.ro/cumpararidirecte>.

**Documentația de avizare a lucrărilor de intervenție este atașată la link-ul (drive) de mai jos:**

<https://drive.google.com/drive/folders/1X_YwXHgdre2MBnuGG1r2I2k9D-eRWQHY?usp=sharing>

**În cazul în care, din diverse motive, linkul de descărcare nu funcționează, documentația va fi pusă gratuit la dispoziția persoanelor interesate printr-o solicitare transmisă la adresa de email:** [hompoth.robert@dgaspchr.ro](mailto:hompoth.robert@dgaspchr.ro)

Anexe la prezenta solicitare:

1. Caietul de sarcini

2. Propunerea de contract

3. Modele de formulare

Director general Întocmit

Elekes Zoltán Hompoth Bálint-Róbert